**A Budapest Környéki Törvényszék 7.Fpk.958/2020.** számú végzésében a **KRÍZIS KONTROLL KFT.** (*székhely:*1111 Budapest, Bicskei út 6 fsz.2., *cégjegyzékszám*: 01-09-173701, *adószám*:24366878-2-43) jelölte ki az **Environ-Energie Energetikai Fejlesztő és Beruházó Korlátolt Felelősségű Társaság "felszámolás alatt"**(*székhely:*2364 Ócsa, Némedi úti major 06/2 hrsz; *cégjegyzékszám:*13 09 186526, *korábbi cégjegyzékszámai:* 12 09 009637, 01 09 982564, *adószám:*23879731-2-13) felszámolási eljárásának lefolytatására.

**I. NYILVÁNOS PÁLYÁZAT**

útján értékesítésre meghirdeti első alkalommal az **Adós Társaság** vagyonát képező, az alábbiakban felsorolt irodai, igazgatási berendezéseket, felszereléseket:

|  |  |  |  |
| --- | --- | --- | --- |
| **Sorszám** | **Megnevezés** | **Becsérték** | **Minimálár** |
| 1. | Samsung lézeres nyomtató  | 14.172 Ft  | 14.172 Ft  |
| 2. | mikrohullámú sütő  | 25.982 Ft | 25.982 Ft |
| 3. | kültéri kamerarendszer  | 490.440 Ft  | 490.440 Ft  |
| 4. | polcok  | 103.904 Ft | 103.904 Ft |
| 5. | íróasztal 1.  | 15.044 Ft | 15.044 Ft |
| 6. | íróasztal 2.  | 15.740 Ft | 15.740 Ft |
| 7. | irodai székek  | 10.662 Ft | 10.662 Ft |
| 8. | hosszabbító  | 7.557 Ft | 7.557 Ft |
| 9. | ventilátor  | 12.674 Ft | 12.674 Ft |
| 10. | DELL P2012 monitor | 12.992 Ft | 12.992 Ft |
| 11. | Net-router ASUS  | 23.827 Ft | 23.827 Ft |
| 12.  | Motorola Walkie-Talkie  | 16.906 Ft | 16.906 Ft |
|   | **Összesen** | **749.900 Ft** | **749.900 Ft** |

**Az Adós Társaság összes készletének becsértéke: 749.900,- Ft + Áfa, *azaz hétszáznegyvenkilencezer-kilencszáz forint + általános forgalmi adó.***

**Minimálár: 749.900- Ft +Áfa, *azaz hétszáznegyvenkilencezer-kilencszáz forint + általános forgalmi adó, amely a becsérték 100%-a.***

**Ajánlati biztosíték összege: 37.495,- Ft, *azaz harminchétezer – négyszázkilencvenöt forint*.**

**A tárgyi eszközökre csak egyben lehet ajánlatot tenni!**

A felszámoló a 237/2009 (X.20.) Korm. rendelet szerint előírt értesítendő hitelezőket az értékesítési hirdetményről előzetesen tájékoztatta.

**II.**

A pályázónak a megpályázott vagyonelemek tekintetében meghatározott ajánlati biztosítékot (bánatpénzt) a pályázat benyújtása előtt be kell fizetnie, **az Adós Társaság K&H Bank Zrt-nél vezetett 10404089-50526789-77801007 számú bankszámlájára.**

A közlemény rovatban kérjük feltüntetni: „**Environ-Energie Energetikai Fejlesztő és Beruházó Kft. "f. a."és az EÉR azonosító**”.

Az ajánlati biztosíték vétel esetén a vételárba beszámításra, eredménytelen pályázat esetén a pályázat elbírálásától számított 8 munkanapon belül visszafizetésre kerül.

Az ajánlati biztosíték fizetési kötelezettség csak abban az esetben tekintendő teljesítettnek, ha az ajánlati biztosíték teljes összege az értékesítés megkezdése előtt legkésőbb 24 órával az előbbiekben megadott bankszámlán hiánytalanul jóváírásra kerül.

***Az ajánlati biztosítékkal kapcsolatos egyéb közlemény:* az ajánlati biztosíték megfizetése feltétele a pályázaton való részvételnek.** Ha a pályázati eljárás eredményes, az ajánlati biztosíték a nyertes pályázónál a vételárba beszámításra kerül, a többi pályázó esetében pedig az ajánlati biztosíték teljes összege az eredményhirdetés napjától - a Cstv. 49/A.§(4) bekezdése szerinti ártárgyalás esetén, az ártárgyalás eredményhirdetésének napjától - számított 8 munkanapon belül visszautalásra kerül. Ha pályázati eljárás eredménytelen, az ajánlati biztosíték teljes összege a pályázóknak az eredményhirdetéstől számított 8 munkanapon belül visszautalásra kerül. Ha a szerződés a nyertes pályázó érdekkörében felmerülő okból nem jön létre, ide értve azt az esetet is, ha a pályázó a jelen pályázati kiírásban foglalt bármely feltételt nem tartja be, vagy a nyertes pályázó a vételárat az előírt határidőben nem fizeti meg, az ajánlati biztosítékot a pályázó elveszíti, a felszámoló ezt az összeget az értékesítési bevétel részeként számolja el. **A felszámoló az ajánlati biztosíték után kamatot nem fizet.**

A felszámolónak – a vagyonfelmérés, valamint az adós vagyonára vonatkozó adatok alapján –elővásárlásra jogosultról nincs tudomása.

**A felszámoló a kellékszavatosságot és a garanciát teljes körűen kizárja.**

A vételár megfizetése csak átutalással történhet, az adásvételi szerződés aláírását követő 30 napon belül, a felszámoló szervezet előzőekben megadott bankszámlájára. **Részletfizetési lehetőség nincs.**

**A pályázatnak tartalmaznia kell:**

* A pályázó szerződéskötéshez szükséges minden adatát. ***Jogi személy esetén:*** cég név, székhely, 30 napnál nem régebbi cégkivonat, a rendelkezésre jogosult képviselő aláírási címpéldánya. Elektronikus elérhetőség és a telefonszám. ***Magánszemély esetén:*** név, születési hely, idő, anyja neve, személyi igazolvány száma, adóazonosító jele, lakcíme, továbbá a pályázó telefon - és faxszáma, e-mail elérhetősége. Cég esetén, csak cégszerű aláírást fogad el a felszámoló hitelesnek, magánszemély pályázó esetén két tanú aláírásával kell hitelesíteni, hogy a pályázó pályázatát személyesen írta alá.
* Külföldi pályázó esetén a fenti dokumentumok hitelesített magyar nyelvű fordítását és magyar kézbesítési megbízott megjelölését kérjük.
* Amennyiben pályázó meghatalmazott útján nyújtja be ajánlatát, a meghatalmazott igénybevételére vonatkozóan a Pp. (2016. évi CXXX. tv.) 64-70. § -ban foglalt jogszabályok az irányadók.
* Külföldi szervezet esetén nyilatkozatot arra vonatkozóan, hogy a szerződéskötésig az ingatlan nyilvántartásba történő bejegyzéshez szükséges iratokat, így különösen az Inytv. (1997. évi CXLI. tv.) 36. és 37. §-ban foglaltak szerinti dokumentumokat átadja.
* A megpályázott vagyontárgyakért felajánlott vételár összegét, a vételár megfizetésének módját, határidejét, amely nem lehet több, mint az adásvételi szerződés megkötését követő **30 naptári nap.**
* Az ajánlati biztosíték befizetéséről szóló igazolást, továbbá nyilatkozni kell arról is, hogy a befizetett ajánlati biztosítékot – az ajánlatának el nem fogadása esetén – milyen számlára kéri visszautalni a pályázó.
* A pályázat benyújtásának határidejétől számított **60 napos ajánlati kötöttség vállalását**.
* Nyilatkozatot arról, hogy a tenderfüzetben meghatározott tartalommal adás-vételi szerződést köt az értékelési jegyzőkönyv **EÉR-be** történő feltöltését követő 30 napon belül.
* Nyilatkozatot a kellékszavatosság, a garanciális igény érvényesíthetősége kizárásának tudomásul vételéről.
* Nyilatkozatot arról, hogy vele szemben nem állnak fenn a Cstv. 49. § (3) és (3b) bekezdésben meghatározott kirázó feltételek.
* A megajánlott vételár fedezetének hitelt érdemlő igazolásként, banki igazolás bemutatása szükséges.
* Nyilatkozatot, hogy sikertelen pályázat esetén, **milyen bankszámlára lehet a bánatpénzt visszautalni.**
* Nyilatkozatot, hogy elfogadja-e az e-mailen keresztül történő **értesítést, amennyiben igen, azt milyen e-mail címre kéri, amelyet adjon meg.**
* Nyilatkozni kell továbbá arról, hogy a pályázó az adásvételi szerződés szerkesztésének és ellenjegyzésének ügyvédi költségét megtéríti. A szerződést a felszámoló által meghatározott ügyvédi iroda készíti. A szerződéskötés jogi eljárásának költsége a bruttó vételár 1,5%-a +Áfa, de minimum 100.000,- Ft.

A Felszámoló az értékesítéssel kapcsolatban írásos ajánlatokat kér benyújtani, melyeket az **KRÍZIS KONTROLL Kft**. által feltöltött hirdetmény alapján az Elektronikus Értékesítési Rendszer **(EÉR)** igénybevételével, elektronikusan nyújtható be.

**A pályázat benyújtásának kezdő időpontja a Cégközlönybeli közzétételtől számított 15. nap 8:00 óra.**

**A pályázat benyújtásának záró időpontja a pályázat benyújtásának kezdő időpontját követő 15. nap 16:00 óra.**

**A pályázatok kiértékelésére a pályázat benyújtásának záró időpontját követő 20 napon belül kerül sor.**

Az Áfa-ra vonatkozóan a mindenkor hatályos jogszabályok az irányadók, a pályázati irányárak az Áfa-t nem tartalmazzák. ***A pályázat során a pályázók nettó értéken pályáznak.***

Az érvényesnek nyilvánított pályázatok közül az a pályázat nyer, mely a vételár, a fizetés módja, és a fizetési határideje szempontjából a felszámoló által elfogadható, legelőnyösebb ajánlatot tartalmazza. Ennek elbírálása során a vételár összegét súlyozottabban veszi figyelembe a felszámolóbiztos.

**Az adásvételi szerződés megkötésére a pályázat eredményének közlésétől számított 30 napon belül kerül sor,** melynek időpontjáról a felszámoló írásban, e-papíron, e-mailen értesíti a nyertes pályázót.

***A szerződéskötés feltétele az EÉR rendszer üzemeltető számára történő, a felszámoló által véglegesnek elfogadott vételár 1%*** -***nak megfelelő mértékű jutalék fizetési kötelezettség teljesítése, amely nem része a vételárnak.*** A megkötendő adásvételi szerződésre a magyar jog az irányadó. Az adásvételi szerződés megkötésével kapcsolatosan felmerülő minden költség, díj és illeték a nyertes pályázót terheli.

A Cstv. 49/A. § (4) bekezdése értelmében több megfelelő, közel azonos értékű (a vételár vonatkozásában legfeljebb 10 %-kal eltérő) ajánlat esetén ártárgyalásra kerül sor az **EÉR** rendszerének igénybevételével. ***A rendszer üzenettel tájékoztatja az ártárgyalásra meghívott pályázókat az ártárgyalás fordulójának kezdő és záró időpontjáról.***

Az elővásárlási jog gyakorlását [Cstv. 49/C. § (3) bekezdés] nem lehet az ajánlati biztosíték megfizetésétől függővé tenni. [237/2009. (X.20) Korm. rendelet 2. § -nak (8) bekezdése]. A felszámoló az elektronikus értékesítés érvényességének és eredményességének megállapítását követően a nyertes ajánlatot bemutatja az elővásárlási joggal rendelkezőknek, az őket megillető sorrendben, annak érdekében, hogy nyilatkozzanak: *kívánnak-e élni elővásárlási jogukkal.* ***A felszámoló felhívja a Cstv. 49/C §- ában meghatározott elővásárlási jogosultak figyelmét arra, hogy elővásárlási jogukat a jelen pályázati eljárás keretében gyakorolhatják a 17/2014. (II.3.) Korm. rendelet 27. § (4) bekezdés szerint.***

**17/2014 (II.3.) Kormányrendeletet 12.§ (5) bekezdés szerinti részletes feltételek: j**elen közlemény a meghirdetett vagyonelemek első hirdetése (*a minimál ár a becsérték 100%-a*).

A felszámoló részére a pályázati kiírás nem jelent értékesítési kötelezettséget, fenntartja magának a jogot, hogy megfelelő ajánlat hiányában a pályázatot eredménytelennek nyilvánítsa, vagy ha a körülmények indokolják, a pályázatot visszavonja, és új pályázat kiírásáról, vagy árverés alkalmazásáról döntsön.

A felszámoló a 237/ 2009. (X.20.) Korm. r. 2. § (2) bek. szerinti értékesítési tájékoztatásnak eleget tett. A felszámoló az értékesítéssel kapcsolatban a hirdetmény alapján az Elektronikus Értékesítési Rendszeren keresztül**(EÉR**), elektronikus úton kéri a pályázatok benyújtását. A legmagasabb vételár az elsődleges értékesítési szempont.

***A hirdetményben közzétett minimálár alatti vételi ajánlat a felszámoló részéről nem elfogadható.***

A pályázattal kapcsolatosan a pályázónál felmerülő költségek – a pályázat sikerétől függetlenül - a pályázót terhelik, ide értve a mindenkor hatályos jogszabályok szerint fizetendő adókat és illetékeket, valamint a szerződés elkészítésének, ellenjegyzésének díját.

**Az Eladóval szembeni hitelezői követelések vételárba történő beszámítására nincs lehetőség.**

A nyertes pályázó a megvásárolt készlet birtokbavételéről a vételár kiegyenlítésének napjától számított maximum 15 napon belül saját költségén gondoskodni köteles. A felszámoló az ingóság őrzéséért, tárolásáért költségtérítést számít fel, ha a vevő a birtokbavételre szabott határidőt túllépi, melynek összege minden megkezdett nap után **10. 000,- Ft+ ÁFA.**

**Az ingóságok megtekinthetőségének helyéről és idejéről érdeklődni az EÉR felületén keresztül van lehetőség.**